Sheekadii Magan Suldaan Guuleed 
"Magan-Gaabo" (circa 1790-1840) 

Suldaan waa intay saantu qoyantay 
Qoysna boqorkuu leeyay qabiilna xulashada 
Suldaan dooyaysan lagama doodo 
Ugaas ku arkaaya eedi lama qaado 
Garaad aan lagu heshiin geed lama keeno 



Siday taariikhda laga soo wariyey boqortooyada reer sheekh 
Isxaaq waxa hayay reerka Toljeclo ilaa qarnigii 17naad 
dhamaadkiisii (1690) , Boqor Dhuux Baraar ayaa ugu danbeeyay Tol 



Jecl ah. Lama hubo lamana hayo boqoradii ka horaysay Dhuux 
magacyadooda iyo reerkay ka soo jeedeen , iyo inayba ahaayeen 
isla reerka Boqor Dhuux. Ha yeeshee waxa Somali buug laga qoro 
ama lagu soo magac qaado madaxa-dhaqameed Isaaq ugu horeeyay 
buugi qoray Shihaab Al Diin al-Jeezaani ee la odhan jiray 
Furitaankaa Xabasha (Futuux Al-Xabasha) , waxa hubaal ah eriga 
"Suldaan" inaan la isticmaali jirin ka hor Turkishkii , 
aduunyada Islaamka waxa erigaas ku fidiyay waa maamulkii 
Cusmaaniyada , inkastoo Islaamku erigaas Suldaan ugu horeeyay 
isticmaalkiisa Salaax Al-Diin al-Ayuubi markii u inqilaabay 
Faadimiyiintii oo ayagu sheegan jiray Ahl-Beyt boqorkooduna 
darajada Khaliif qaadan jiray, maadaama Salaax Al-Diin Kurdish 
ahaa shaqana ku lahayn sheegashada Khaliif wuxu isku magacaabay 
Suldaan , ka dibna Mamaaliikidii oo ahaa (boqortooyada Adoonta 
laga keenay Asia/Ruushka ) ayaa erigii suldaan sii dhaxlay ilaa 
qarnigii 1400kii oo la wareegeen Turkishku. Somalida kolay 
erigaasi kama horeyn 1700kii wakhtigaas oo kolay dhankaas 
Turkishka inaga soo gaadhay erigu (erigaas Carabta waa looga 
horeeyay) . 



Futuux Al-Xabasha hadaynu u soo noqono erigay Habar-Maagduu u 
yaqaaneen madax-dhaqmeedkooda ama badanaa somaliduba wuxu ahaa 
"Garaad" , laba Garaad oo Habar-Magaadle ah ayuu Shihaab Al-Diin 
buugiisa ku sheegay midna dagaalada bilowgooda ku jiray midna 
dagaaladii Axmed Gurey dhamaadkoodii Garaad. Markii Axmed 
Ibraahim Al-Ghaazi jihaadkiisii u horeeyay bilaabmay dadyowgii 
Somali ee bilowgii raacay wuxu Shihaab Al-Diin sheegay in reerka 
Isaaq oo Garaadkoodii ahaa Axmed Gerri Garaad Xuseen u 
horeeyeen. wuxu u soo tebiyay sidatan. 

Jihaadkii 4aad: 

Qabiilkii ugu horeeyay ee u soo gurmada Imaamka waxay ahaayeen 
Habar Magaadaa ayagoo u wato suldaankoodu Axmed Gerri Xuseen . 
Waxay dageen meel la yidhaahdo Qasha oo buuraa dooxada Harar ka 
saraysa. Waxay ku xaragoodeen hubkoodii iyo qalabkay siteen 
ayagoo faradhooda jarraynaya. Waxay ahaayeen abaanduulayaal aan 
loo dhigin abaanduulayaal, iyo ciidan aan ciidan loo dhigin. 
Imaamkii ayaa aad iyo aad ugu faraxay gurmadkooda, Waxay Imaamka 
ula kulmeen fool ka fool si diirana wuu u soo dhaweeyay, wuxu 
siiyay dun iyo sahay suldaankoodiina wuxu hadayad u siiyay 
hulaab aad u qurux badan . Buuga Furitaanka Xabasha u qoray 
Shihaab Al Diin Axmed Abdul Qaadir boga 43naad. 



Waxa Garaadkaas ku xigay Garaad Daawad ama Daauud oo jihaadkii 
7aad ka qeyb qaatay mudo ilaa dhowr iyo toban sanadood ka 



danbeeyay Garaad Axmed Xuseen, isagoo arintaas ka hadlaya wuxu 
Shihaab al-Diin yidhi : 

Jihaadkii 7aaad: 

Ninka sheekada noo soo tebiyay Ilaahay haw naxariistee wuxu 
yidhi markii u imaamku hadana niyaystay inu duulaan danbe ku 
qaado Xabashida kuna dhaartay inaanu ka soo laabanayn dhulka 
Kiristaanka geeri mooyaane. Wuxu marsada Zaylac ka codasday hub 
dagaal iyo seefo iyo wixii la mid ah. Wuxu u baahnaaba waa loo 
keenay waxana ka mid ahaa 7 madfac (cannon) Todabaatan nin baa 
ka yimi Mahara oo jihaadka damcsanaa, hogaamiyahoodu wuxu ahaa 
Sacbaan Al Mahari iyo Axmed Ina Saleemaan Al Mahari iyo 
hogaamiyii reerkayga Shariif Muhammed Ina Axmed. Ka dib ayuu 
imaamku somalidii iyo qabiilada dagaaanka Xarla warka 
gaadhsiiyay .Qabiilkii ugu horeeyay ee yimaada waxay ahaayeen 
Habar Magaadaa ayagoo u hogaaminaayo Garaadkoodu Dawit (Daawad) 
oo wata 50 fardoolay ah iyo 500 oo ciidan, ka dibna waxa yimi 
Mareexaanka u hogaaminaayo Axmed Ina Xiraabo oo wata 80 faras 
iyo todaba boqol oo ciidan , ka dibna waxa ku xigat Gurguraa u 
hogaaminaayay Garaad Caabid oo wata 30 fardoolay iyo kun ciidan, 
ka dibna waxa yimi qabiilka Geri uu hogaaminaayay Garaad Mataan 
oo wata sideetan fardoolay iyo kun ciidan. Buuga Furitaanka 
Xabasha u qoray Shihaab Al Diin Axmed Abdul Qaadir boga 122-123. 



Marxaladaas oo hogaan dhaqameedku ahaa "Garaad" waxa la odhan 
karaa ugu yaraan Axmed iyo aabihii Xuseen ba oo noolaa badhtamii 
1400kiiba inay isla darajadaas Garaad isticmaali jireen. Eriga 
Garaad waxa reer Isaaq ah isticmaalkiisa ugu danbeeyay reerka 
Habar Awal wixii ka horeeyay 1900kii , Garaadkii ugu danbeeyay 
wuxu ahaa Garaad Cabdalla Garaad Boon oo ahaa reerka Axmed 
Cabdalle ee hayay saladanada guud ee Habar-Awal . Garaad Cabdalla 
isagoo d' a ah waxa la hubaa inu noolaa ilaa 1894kii ( Buuga 
Soldier's Shikar trips) wixi ka danbeeyay Garaad Cabdalla Habar 
Awal waxa Suldaan u noqday Suldaan Diiriye Garaad oo aanu filayo 
inu ahaa Ina Garaad Cabdalla ama ay walaalo ahaayeen Garaad 
Cabdalle , laakiin Diiriye xilka Suldaan isagaa ugu horeeyay. 



Sida kale waxa loo dhigi karaa erigaas wuxu hogaan-dhaqameedka 
Isaaq ugu danbeeyay Garaad Cabdalle Garaad Boon. Ma hubo imanay 
soo gaadhin in xidhiidh ka dhaxeeyay Garaadnimadii Habar 
Magaadlaa ee qarniyadii hore sida Garaad Axmed , Garaad Daawad 
iyo Garaad Xuseen ee qarniyadii 1500kii wixi ka horeeyay iyo tan 
Axmed Cabdalle . Waxa dhici karta in Isaaqu ayagoo Garaadku u 
sareeyay wakhtiyadii danbe ay ku badaleen Boqor oo loo 



wareejiyay ama la wareegeen reerka Tol- Jeclo . Hadii aynu 
xasuusta ka miisaano dadku waxay xasuustaan, maadaama la 
xasuusanyay sheekada Boqor Dhuux Baraar aan la xasuuusanayn 
Garaaddnimadii ka horaysay siday u badantay markaas waxa weeye 
Boqortooyada Dhuux Baraar iyo saldanada Suldaan Guuleed cabdi 
wax badan uma dhaxayn oo waa isku xigeen. 

Garaad Daawad iyo Suldaan Axmed Gerri Xuseen wuxu buugaas la 
qoray 1534kii ama qarnigii 16naad ku tilmaamayaa inay 
hogaaminayeen reerka Habar Magaada ee kala ah Arab, Awal, Ayuub 
iyo Garxajis inakoo ogsoon inu Shihaab Al Diin buugisa ka qoray 
xasuus nin kale oo sheekada u soo tebiyay lama odhan karo 
labadaas suldaan Habar Magaado ayay ahaayeen lagamna dhugan karo 
inay afarta reer ee kale ee Isaaq Habar Xabuusho ee kala ah 
Cibraan (maxamed) , Muuse, Maxamed iyo Sanbuur (Ibraahin) inay 
lahaayeen hogaan dhaqan oo gaar ah, waxa dhici kartaba inay 
labadaas hogaamiye dhaqanba ahaayeen salaadiintii ka horaysay 
Dhuux Baraar maaadma laga soo gaadhay taariikhda saldanada Isaaq 
, isaaq oo dhan oo le 1 suldaan oo ahaa Suldaan Guuleed markii 
Dhuux Baraar laga xayuubiyey boqortooyada dhamaadkii qarnigii 
17naad. Mudadaadas intii ka horaysay iyo intii ka danbaysay oo 
ahayd 150 sanadood ilaa Dhuux Baraar saldanada somali oo dhan 
mugdi baa halkaas ku jira oo magacyadoodu xasuus laguma hayo. 



Dagaalkii Lafa Ruug "Colka Wadhaf Ma Lagu Dayay" 

Taariikhda "oral-ka" waxa magacayada Dhuux Baraar iyo Cabdi 
Ciise maqalkooda ugu horaysay dagaaladii Lafa-Ruug, hasayeeshe 
wakhtigay dhaceen dagaaladaasi Isaaq iyo Daarood siday guusha 
ninba u sheegato si gaar ah ayay qaarba wakhti ka dhigaan, 
tusaale reerka Daarood waxay yidhaahdaan dagaaladaas waxa 
hogaaminayay dhankooda Ugaas Nuur Cabdhuiye iyo Jiir-Carlaale 
Amaadin, laakiin markay qiyaastooda sheegtaan waxay ka dhigaan 
inay ahayd badhtamii ama bilowgii 1800, dhanka Isaaq waa 100 
sanadood ka hor ilaa 1750' s, sidaan taariikhda u hubo suurta-gal 
noqon mayso (inkastooy Gabayo tiriyaan Daaroodku ay leeyiin Nuur 
Cabudhiye baa ka tiriyay Lafa Ruug) in Cabdi Ciise iyo Boqor 
Dhuux Baraar oo halbowle ka ah dagaaladaas Lafa Ruug inay soo 
gaadheen 1800kii oo dhawaan ah. (Taas lafteedu waxay u 
bahaantahay sixid badan , ) waxa hubaal ah in Lafa-Ruug ka 
horaysay suldaan Guuleed oo suldaan ahaa dhamaadkii 1770gii ilaa 
dhamaadkii 1820' . 



Nin wadaad ah oo ahlu diin ah suufinimana lagu tilmaamo ayay 
siday odayaashu sheegaan markii saldanada laga xayuubiyey Dhuux 



Baraar isagii lala damcay, Cabdi Ciise (circa 1680-1760) wuxu ku 
soo caan baxay dagaaladii Lafo Ruug ee dhex maray beelo Isaaq ah 
iyo beelo Daarood ah dagalaadaas waxa lagu qiyaasaa dhamaadkii 
qarnigii 17naaad ama bilowgii qarnigii 18naad. Cabdi Ciise 
saldanada tiro na laguma siin oo Tol Jeclaba reer badan ma ahayn 
hasayeeshee daganaasho, xikmad iyo dulqaadnimo iyo diinta oo ku 
xil dheeraa sidaas awgeed baa loogu doortay in saldanada loo 
caleemo saaro, Cabdi Ciise waa ka meermeeraystay inu xilka 
intaas leeg qabto, lama hubo inu si ku meel gaadh ah u hayay 
saldanada , lamana hubo inu suldaan ba ahaa oo suldaan loogu 
yeedhi jiray se waxa la hubaa inu caruurtiisa kii ugu yaraa ee 
ay u dhashay afadiisii ugu weynayd lido Cagaweyn (Ogaadeen) inu 
saldanada ka dhaxlo, waxaana la hubaa oo kale inaan suldaan 
Isaaq u dhaxayn Dhuux Baraar iyo intii Cabdi Ciise xilkaa la 
siiyay, hasayeeshee Cabdi Ciise saldanad wuu diiday inu qabto 
hadana si suldaan ku meel gaadh ah Guuleed ka hor waa u talin 
jiray, . 



Suldaan Guuleed mudo aad u dheer ayuu saldanada Isaaq hayay 
waxaanu ahaa Suldaan Isaaq oo dil caleemo saareen . Suldaan 
Diiriye Sugule 1810kii waagaas ayaa isna Habar Yoonis gaar u 
caleemo saartay, waxa se ka horeeyay Sugulle oo isagu Habar 
Yoonis caleemo saarin se kaligii Suldaan isu boqray (sidu 
buugiisa ku sheegay Drake Brockmen, British Somaliland) . Diiriye 
marna Guuleed uma aqoonsanayn suldaan, Guuleedna laftiisu oo 
suldaankii guud ah uma aqoonsanayn suldaan Diiriye . Waayadii 
danbe labada saldanadoodba way is barbar socdeen se midna mid 
Isaaq bay ahayd midna mid Siciid Garxajis. Nin Muuse Care ah baa 
la yidhahaadaa wuxu yidhi "hadaan Diiriye Guuleeda dayn 
Guuleedna Diiriyeda dayn xabaashaa lido waa xabaalo lagu dar" 
isagoo u jeeda inaanay mar hadii labadooda midna suldaan ka kale 
odhanayn inu midi u hadho oo geeri ku hadho . 

Suldaan Guuleed saldanada Isaaq wuxu hayay mudo aad u dheer oo 
kor u dhaaftay 50 sanadood marku qabtayna wuxu ahaa nin yar oo. 
Markay taarikhdu qiyaastii ahayd 1820' s ayaa Suldaan Guuleed 
Cabdi (dh. 1730) oo d'a ah xanuunsaday, wuxu caruur dhalay 
Guuleed 12, oo 8 bahood ah Rooble curadka yahay Diiriye na ugu 
danbeeyay : 

1-Rooble waa curadka (Ba-Cawrala) 

2- Ducaale, Faarax , Cali iyo Cabdi (Ba-Canbaro) 

3-Jaamac, Yuusuf , Cigaal (Ba-Saleebaan) 

4-Warfaa (Ba Bartire) 

6-Ma gan Gaabo (Bah Gooniya) 

7-Gaataa (Bah Gooniya) 



8- Diiriye (Ba Muuse Care) 



Sida umadaa kale ba ka dhex dhacda , ilma Guuleed durbadiidba 
way isku qabteen dhaxalkii saldanada, ninka la odhan jiray 
Ducaale "Aftaag" (circa 1788-1877) oo ahaa Ba-Canbaro nin oday 
ah oo caan ah, dhalayna rag caan ah sida Qawdhan Ducaale (1858- 
1941) , Nuur Ducaale "dhagacun" (1841-1890) iyo Maxamuud Ducaale 
"candho-eeg" (1839-1907) ayaa markiiba bahdiisa la maagay 
saldanada, Rooble Guuleed oo xaq u lahaa saldanada markaas 
wiilasha Guuleed u weynaa ayuu Ducaale u yimi . Ducaalaa yidhi : 
"Rooblow odaygii waa sakaraad dhawaana waa lagu caleemo saari 
doonaa, erigooyin badan oo Isaaq iyo reero kalaba way iman , 
ragaas gurtida ah waa inaad hadaba xoolahaad ku soori lahayd 
meel ka doontid" Ducaale ayaa Rooble kula taliyay in Ogaadeenka 
lagu duulo xoolana laga soo maroorsado, sidii buu isna maya ma 
odhane yeelay ninka Rooble Suldaan . 

Eeebe haw naxariistee wax yar ka dib ayuu Suldaankii saldanada 
ee Guuleed xijaabtay isagoo mudo dheer saldanada hayay , 
maalintii caleemo saarka Rooble yimi ayaa ayadoo caleemo saarkii 
socodo ama markaas oo loo diyaar garoobayo ayuu ninka la 
yidhaahdo Ducaale iyo walaalkii Faarax Guuleed oo isku bah ah 
gurtdii yidhaahdeen " ninkaad bograysaan saw ma aha ninkaas 
cadkaas xaaraanta ah idin cunsiiyay, geelaa boolada ahna idinku 
sooray, reerkii deriska ahaa soo dhacay" shirqoolkaas u soo 
maleegay Ducaale Suldaan Guuleed marku hirgalay ee laysku buuqay 
ee odayba dhinac arinka ka eegay ayaa gurtidii Isaaq damacaday 
inay caleemo saaraan Jaamac , Jaamac oo diidan baa yidhi "geela 
Bancadeeye iyo boqornimo isugu taag heli maayee, ee Faarax hala 
boqro" 



Magan Guuleed oo maalimo u dhaxeeyeen dhalashadiisa isaga iyo 
Jaamac ayaa hadalkii Jaamac saluugay .Magan oo hoos kala faqaya 
Jaamac Guuleed iyo bahadiisii, wuxu yidhi "jaamacow walaal ama 
saldanada ila qabo ama aan kula qabto raggi bah-Canbaro waa 
kuwaas Rooble isu bahaystee", mama waxa la yidhaahdaa wuxu 
yidhi "walaahi haday sidaada bahdaydu sedex tahay boqortooyo ima 
dhaafteen" Jaamac oon ogaynba sida looga aragti fogyay baa aad 
yar ugu jawaabay " walaal aniga kii qabtaaba waa walaalkay ee 
meel iga tagi may so" Magan oo cadhaysan baa intu cirka fart a ku 
fiiqay yidhi " nacasyow, walaahi inta xidigahaa inay kaaga 
fogaan" ka dibna isagoo murugaysan ka dhaqaaqay. Magan oo talo 
ku ciirsantay Faarax Guuleed oo bah-Canbaro na la boqray,ayaa 
waxa ka soo hor baxay Ducaale , cadhadii buu intu waran qaaday 
buu ku tumaatiyay Ducaalana dhaawac kaga tagay, cadhadii 



reerkiiba intu ka guuray ayuu la dagay Isxaaq (HY) . Magan iyo 
labadiisii bahood iyo 4 u dhalay Isxaaq bay la dageen ceelka 
Xamaas . 

Ayadoo arinku halkaas marayo ayaa mudo dhowr iyo toban sanadood 
ah ka dib Faarax (faarax waxa hubaal ah oo qoraalo Af-Carabiya 
"Rislaat Zucumaa Al-Soomaal Ilaa Al-Sheekh Suldaan Ibn Saqr 
1837" ku jirta inu nolaa 1837kii markaas mudo saldanada waa 
hayay) loo dhisay gabadh Ogaadeen ah (Hure Suldaan iyo Warfaa 
suldaan u dhali doonta ama Ba-Ogaadeen . Suldaan Faarax baa saf ar 
Ogaadeen ah oo magan ah u soo raacay xeebta Berbera . Magan ayaa 
maqlay safarka suldaanka iyo Ogaadeen, intu Isxaaqgii u tagay 
ayuu yidhi Safar Ogaadeen ah baa soo socdee aynu ku duulno, 
markii lagu duulay ayaa la arkay suldaan Faarax oo safarka wada, 
ayadoo laga hakaday markii hore ayaa Magan ninkii colka waday oo 
la odhan jiray Dul-Guduud ayuu ku yidhi " magacaa b'a walaalkay 
indho libaax waan ku ogaaye miyaad ka baqateen" Dul-Guduud ayaa 
yidhi "waar ma anakaad sidaas na leeday" Dul Guduud baa suldaan 
Faarax halkii ku dilay, meeshu maanta qabrigiisu yahay ee Xamaas 
waaka ku aasan . 

Magan cag ba ma dhigin isla maalintii ayuu ka guuray Isxaaq ka 
dibna la dagay Cabdi Bari ooy ilmaadeer yihiin oo isla ilma 
Cabdi Ciise ah. Ducaale Suldaan oo aha ruug cade ayaa arinkii 
maqlay inu Magan ka danbeeyay dilkii Faarax maantana la yaalo 
Cabdi Bari . Ducaale iyo Rooble waxay dumaaleen laba nin oo Cabdi 
Bari ahi ( ilma Maxamed Cabdi Ciisaa) oo ayy yihiin ilmaadeer 
labad, afar caruur ah oo Cabdi Bari ah ayay labada dumar 
lahaayeen. Ducaalee ayaa intu u yeedhay Rooblow yidhi dhagayso, 
si Magan loo dilo oo Cabdi Bari u dilaan caawa markaan yidhaahdo 
"waar dhaanka raraay" afartaas caruura labadaad haysid na dil 
ana labadaan hayo baan dilayaa, Rooble oo well ka samrin 
saldanadii Ducaale ka khiyaameeyay baa yidhi "hawraarsan" . 

Habeenkii balantu ahayd ayuu Ducaalee yidhi dhaankii raraay 
caruurtiina laayay, labadii caruur ah marku soo dilay , ayaa 
hooyadood oon warba hayn aqalkii ka soo baxday oo cirka eegtay 
waxay tidhi "dayaxi madoobaa" Ducaale ayaa u celiyay "cadaan 
doonee iska seexo" , markay aqalkii ku laabtay ayuu mise yidhi " 
Ilaahay iyo Canbaro-Madow kala War L'aa ". Dhankii Rooble marku 
Ducaale baroor ka maqli waayay salaadii hore, ayaa markii u 
Rooble arkay, Ducaale waydiiyay Rooble "waar dhaankii ma 
rarteen" Rooble na ugu jawaabay "dhaankaygagii wuu nagaadee 
dhaankiina dhaan baas ku fur . Ducaale ayaa markaas ogaaday inu 
Rooble khiyaameeyay oo caruurtii layn , Ducaale baa yidhi " ma 
ninkaan labaatan jir ku khiyaameeyay ayaa lixdan jir igu 



khiyaameeyay" . 

Cabdi Bar! markay maqleen dilkii caruurta ayaa meel fogba may 
tagine , Magan Guuleed iyo afartu dhalay bay soo qabteen , mid 
markaas dhashay oon 40tan bixin bay naagta Ogaadeen Magan u 
dhashay, ninkii Cabdi Bari u hadlaayaa yidhi "iska daaya intu 
naaska ka jaqayo" . Magan Guuleed oo og in la dilaayo isaga iyo 
wuxu dhalayba ayuu gaby ay: 

Magliyada lay rabinyo iyo muuno kici waaga 
Mawdkaa lay sheegay iyo madi ahaantayda 
Sida ceel marooro leh tashigan igu dul meeraaya 
Ma ogtahay Allahayow adaa miid ii bixin doona 



Magan iyo 4tu dhalay ba waxa laga furi waayay nin la odhan jiray 
Kaahin Baxse oo dhaliinyaro ahaa oo markaas caruurtu laayay 
Ducaale u adeer ahaa walaalkiina dhalay. Goor danbe oo is yidhi 
kii yaraa ee gabadha Ogaadeen naaska siinaysayna raaci ayuu ku 
soo baraarugay meeshii oo cidla ah, gabadhii Ogaadeen oo la 
baxstay dicigii yaraa . Gabadhi caro ciidagale ba kuma hakan ee 
orodkii waxay u tagtay walaalkeed , walaalkeed bay arinkii u 
sheegtay. Xasan Yuusuf siday caadada soomali ahayd walaashii waa 
celiyay oo wuxu yidhi "2 gu hay so" ka dibna ku laabo reerkaad u 
dhaxday oo ka dumaal doono, gabadhii sidii bay yeeshay ilmiina 
waxay kaga tagtay walaalkeed Xasan reer Guuleedna way ku laabtay 
waxaana dumaalay Yuusuf Guuleed . 



Waxa la yidhi Cilmi Magan abtigii afar halaad buu u lisi jiray , 
waagu 10 jir gaadhayna gool ayuu u qali jiray , intaas goolasha 
loo qalayayna dagaal iyo faras ba waa ku tabo barayay. Habeenki 
15 gaadhay ayuu yidhi Cilmow kaalay, jiradaas ridee, waranka 
afkiisii baa jirdii dhaafi waayay , Xasan Yuusuf baa yidhi 'well 
maaha", qaalin 9 jir ah ayuu u garwcay qulubkii ugu daneebaayay 
marku cunay buu yidhi hada ridee, warankii waa ka dusiyay. Wuxu 
ku yidhi fardahan Ogaadeen eed fuuli jirtay keebaad qaadan 
lahayd hadii lagu yidhaahdo mid ka dooro, wuxu yidhi faraska 
ninka Heybe. abtigii baa ninkii farska lahaa u yeedhay oo yidhi 
faraska 13 halaad baa la siistaaye, 20 halaad qaadoo i sii 
faraska iyo kooraaba iyo xakamadaa. Gu'ii uu 17 jir gaadhay ayuu 
abtigii yidhi waa ku kaas orod ama tolkaa waal ama hayla hadline 
i dhaaf, ragna ninka adeerkaa ee Yuusuf Guuleed ka la tasho. 

Cabdi Bari iyo Guuleed oo la heshisiiyey oo mudo labaatan 
sanadood colaadii ka soo wareegtay oo geedkii suldaanku fadhiyo 
oo markaas suldaan Xasan Suldaan Faarax suldaan yahay, ayuu 



casar gaaban Cilmi oo hagoogan oo faraskii Haybe ku taagan soo 
galay, dhowr jeer marku faraskii toociyay ayaa raggi meesha 
fadhiyay dareemeen inu ninkani ahayn nin la yaqaan arina u 
socodo . Cilmi geed u dhaw ayuu intu faraskii ku xidhay halkiina 
dab ka shitay. Yuusuf Guuleed baa markii lays wada waydiiyay 
waar ninkan yaa garanaya yidhi , anaa garanaya oo waa ina Magan, 
Dhallin Ileeye oo Cabdi Bari ah oo madasha fadhiyay ayaa intii 
marku maqlay faraskiisii ku booday oo yidhi "walaahi sidii tii 
xoolaad Ciidagale intan ka yaraa" . (waxa dhacaday abaar xoolii 
dhamaysay ,macanii sidii xoolii yaraaday ayay ciidaganle na u 
yaraan mar haduu ninkii soo laabtay ina Magan) 

Yuusuf Guuleed oo markaas adeerkii ah hooyadiina qaba ayaa loo 
diray , Cilmi ragan odayaasha ah ee yimi midna ma yaqaan , wuxu 
yidhi, ninka la yidhaahdo Yuusuf ma idinku jiraa. Yuusuf baa 
hadlay oo yidhi adeer wixii dhacay wey dhaceene, Yuusuf oo la 
hadlaya tolkii baa yidhi halkaas xero ka ooda 100 halaad oo min 
4 iyo 5 jir ah halkaana ka ooda xero na kadin adhi ah , gabadhna 
gabadh ta ugu qurux badan keena , wixii qoyskiina ka dabar go ' ay 
ba waad dhali doontaa ee colaad waxba ma tartee adeer sidaas 
yeel, Cilmi baa yidhi: 

• Adeer Yuusufow ummal nin qaba aamus laga roone 

• Haduu odayba will yar ka hadho ubadka Guuleedka 

• Oo aabahay lala dhintaan aamusi lahaaye 

• Afarataan uur wada galnay iyo odaygii weynaaba 

• Mar hadaanan eegayn inaan arad la waageero . 

• Ninkii uur nugayl qabaa dad ugu aqoon liita . 

Wuxu Cilmi Magan ku tashaday horta nimankii walaaladii iyo 
aabihii dilay inu soo barto dhulkooda iyo dagaankood, waxa jira 
gabay barashada reerkaas ku tilmaamayo oo laga hayo: 



Bari waxan u tagay reer Cabdiga barashadiisiiye 



Ceelka la magac baxay Dhogor maantna la yidhaahdo Awr Barkhadle 
ayadoo laga cabayo baa neef xoolo ah miyir beelay , neefkii oo 
galgalanaya ayaa nin intu kacay nin kale ka qaatay warankii 
neefkiina ku gawrcay. Cabaar ka dib ayadoo ceelkii laga 
waraabinayo xoolii oo jeesba jees ka danbeeyay , ayaa nin yidhi 
Kaahinow ninkii waranka kaa qaatay ma garanaysaa, Kaahin Baxse 
baa yidhi maya, waxa la yidhi ninkii wuxu ahaa Cilmi Magan. 
Cilmi baa isna la yidhi waar ninkii odayga ahaa eed waranka ka 
qaadatay ma garanaysaa , markaasuu yidhi maya ee kumuu ahaa , 
dee wuxu ahaa ninkii aabahaa Magan dilay ee Kaahin Baxse . 



Cabdi Cilmi baa is yidhi ninku intaanu raga kaaga dhuuman ka 
daba kac oo wejigiisa maruun arag, waababkii waagaas makhyaayadu 
u ahaa somalida mid ka mid ah ayay iskaga soo hor baxeen , 
Kaahin Baxshe baa gabayga ku horeeyay isagoo le waar ma ninkan 
laxda gawracanaya baan isla warankaygii ku dilaa baa gabyay 
isagoo yaraysanaya ninkan , gabaygaas waxa tuduc ka mid ah oo 
naga soo gaadhay : 

Haadku ba ma cuno haduu harada neef yaale . 

Cabdi baa ayadoo waabkii laysu wada eegayo uga jawaabay tix ay 
ka mid ahayd: 

Kambalkiina adigoo fadhiya kedinka geeliina 

Kurka iyo hadaan labada gacmood beyl u kala tuurin 

kuf raan ahay ina Baxshow hadaad kadib aduun goyso . 

Kaahin Baxse oo ugu maahmaahaya Cilmi inu yahay waxar goor xun 
oo jilaal ah dhashay oo ama ahayd in dhagaa la jaro ama ahayd in 
la gawarco sida soomaalidu caada u tahay (dumarkaa dhagaa jara 
ama gawarca maqasha jiilaalka dhalata) ayaa wuxu ugu jawaabay : 



Sidii dixi jilaal dhashay oo dumarkii soo reebay 
Dusha Faarax baad kala sinayd duudna kaa dhigaye 



waxa lays eegtaba maalin maalinaa ka mid ah ayaa Kaahin Baxse oo 
geel wadeeco ah soo raad raacay iyo Cabdi Cilmi iska soo hor 
baxeen, halkiii wax laysku galaba lays rogrogaba akhrikii Cabdi 
Cilmi baa itaal roondaay oo ka dul maray odaygii Kaahin , 
warankiisii intu far iyo suul ku qabtay buu ka kudkudiyay Kaahin 
Baxshe halkiina ku dilay .Warankii iyo labddii hooto ee Kaahin 
intu ka garab qaatay ayuu Cabdi Cilmi gacantu kaatunka ku 
xidhnaa Kaahin ka gooyay. Kaatunku gacantay ku jirtay iyo hubkii 
Kaahinba isagoo wata ayuu la dul yimi tolkii, ciiradii faraska 
markii la arkay sida xawliga ah ayaa la wada kacay, marku 
faraskii ka dagay buu Cabdi Cilmi yidhi : 

Dayaaye iyo Gulaanow warkii layga wada doonay 
Doqoniimo labadiina dacal iyo dad igu faaleeye 
Duurkii libaaxley ma galay dihashadii deyrta 
Dig ma siiyay dooxanii ma riday duhurko oo taagan 
Ma duunuunsaday dhiig iyo intaan darab ka qaadaayey 



Reer Adan dabar gooyo iyo dilinto maw reebay 
Ceebeey ma soo diray fariin digasho waayeele? 
D ' dayda cali rooble iyo dudub ma geeraaray? 
Guuleed suldaan dayr iyo garab mayla daba qaaday 
Dunta nimanka dheer baan ahee damal ma lay waabay , 



Dilkaasi wuxu sababy dagaalkii Cabdi Bari iyo reer Guuleed , oo 
colaad dheer abuurtay dilkii Kaahin Baxse , oo Cabdi Bari ka 
samri waayeen , inkastoo niman fara badan oo reer Guuleed ah 
ayaguba dileen . Cilmi Magan se colaadaas oo socota kuma dhimane 
waxa dilkiisi ka danbeeyay nin Arab ah oo u ku dilay hal baadi 
ah. Marki u ninkaas dilay ayaa isagoo la jooga Ogaadeen iyo 
abtiyaashii isagoo geed hoos jiifa ayaa waxa helay nin ay 
ilmaadeer ahaayeen ninkii u dilay, intu warankii Cilmi ka ag 
qaaday ayuu cilmi oo well jiifa halkaas ku dilay, Cilmi waxa 
xaaskiisii dumaalay Xasan Yuusuf Guuleed oo ah ina Yuusuf kii 
hooyadii dumaalay, waxa caruur ahna wuxu ka tagay Cabdi Cilmi, 
qiyaas ahaan wakhtigaas Cilmi Magan la dilay waxay ku beegnayd 
1860gii. 



Halkaas marku xaaju maraysay, ayaa waxa dhintay Suldaan Xasan 
Suldaan Faarax mudo ka dib. Suldaan Xasan wuxu dhintay qiyaas 
ahaan 1866 , suldaan Xasan caruur waxa ugu weynaa Diiriye Faarax 
oo markaas ahaa will yar oo caruur ah, se ragay walaalo ahaayeen 
baa badnaa , Xasan waxay walaalo ahaayeen oo markaas ugu weynaa : 

1-Xirsi" Jabane"oo ina Faarax ah 

2- Warsame Faarax iyo 

3-Nuur Faarax "Taye" iyo Maxamed Faarax oo (ba-Ijo ah) 

Waxay noqotay hadana in suldaan ragaas laga soo xulo somalidu 
waxay ku maah maahdaa "Qoysna boqorkuu leeyay qabiilna 
xulashada" suldaan marka la boqorayo 40 nin oo ruug cadaa ah oo 
gurti ah iyo geed jooga reer hebel baa arinkaas gorfeeya. 
Suldaan marka la dooranayo iyo boqortooyana waa kala laba arin , 
oo boqor waa dhaxaltooyo oo ninka boqorka u xiga doqona ha 
ahaadee kaas baa qabta xilka ama dhaxla . Haba loo xidigeeyo 
xataa ee somalidii hore aad iyo aad bay uga fiirsan jirtay marka 
suldaan la boqrayo. Sifaa iyo calaamadaa somalidu hore ku xulan 
jireen saldanada waxa ka mid ahaa: 

1 -Aft ahan imo 
2- Deeqsiiinmo 



3- Maal qabeen reer soorrayn kara 

4- Fulay xoolihiisa nabad siista oo dagaalka ku dagdagin. 

5- Axmaq geesi ah marku nabad ka quusto. 

6- Nin rag ugu dul iyo dulqaad badan . 

Waxa kaloo la odhan jiray suldaan waa ninka: 

1- " cad la jiiday camuud ka qaada" canaanta nin u adkaysta. 

2- "Intu calool geel ceel dhanaan ka qaadana" cadhada waa inu 
liqaa, . 

3-"Inta cadaawe dheere cidaad ka qaadana" culayska waa inu 
xamilaa oo maritida iyo socodka u adkaystaa. 

Intaasi waa marka la dooraayo ee gurtidu ka doodayso , waxay 
kalooy odhan jireen: 

1- maroorsade yaanu ahaan muraadkiisa qoonsada . 

2- maraaci yaanu ahaan haween meelahaa la shira . 

Ninka la yidaahdo Ducaale oo d'a ah oo saldanad inu hantiyo 2 
jeer oo hore dhaaftay ayaa soo duubtay iyo Nuur Tayo iyo Hure 
Suldaan Faarax. Ducaale oo markaas raga adeer ugu toosnaa inta 
ilma Faarax kuwa ilma Xasana ugu toosnaaba awow ayaa saldanadii 
ilaa maalintii aabihii Guuleed dhintay ilaa walaalkii Faarax ee 
mar kaste dagaalka ugu jiray inu marna bahdiisa ku ilaaliyo 
marna kuwu adeerka u ahaa sida Suldaan Xasan, ayaa markan 
maadaama u d'a yahay damcay inu aakhrikii hantiyo. Ducaale ragii 
kale oo dhan ma eegine wuxu ka baqday ninka Nuur Tayo , Nuur u 
adeer ugu toosanyay ayuu hooyadii guursaday I jo oo ahayd reer 
Sugule. Ragana wiilkii yaraa ee Suldaan Xasan caruurtiisa ugu 
weynaa bay ayaguna saldanadii u soo taagan waa Diiriye Xasan oo 
markaas ahaa 15 jir ninka shaacirka ahaa ee Cawd Qamaan (Gobdoon 
Dhamal) ku guntaday in la saaaro boqortooyada . 

Ayadoo halkaas laysla maraayo ayuu Ducaale intu rag gurti ah oo 
markaas isagu watay is yidhi halagu caleemo saaro, Nuur Tayo iyo 
Warsamae Faarax oo wata 32 reer Faarax ah ayaa geedkii yimi, 
markaas bay raggi wada aamuseen , nin baa yidhi waar maxaa loo 
hadli waayay , markaasuu mid kale yidhi ' maxaa loo hadli raggii 
lahaa saldanada yimiye" . Ducaale oo arinkiisii quus ka taagan oo 
ilma Faaraxna u midoobeen inaanu adeerkood ka qaadin saldanada, 
ayaa Xirsi Jabane oo isagu ahaa curudkii Faarax ayaa maalintaas 
geeda ku yimaadeen 32 ka nin yidhi Faarax "waar saldadandii ka 
waran" , Nuur Taye oo og waxa loo dhaafiyay Xirsi ayaa ugu 
jawaabay " Laba Ba-Ijo ah iyo nin iin leh ba loo diid " 



Warsame oo Ducaale ku haysto saldanada , Xirsi na saladanadii la 
dhaafiyay ayaa maalintii danbe Nuur Taye iyo nin Sacad Muuse ah 
oo reer Samatar ah oo ay Ducaale xidid yihiin intu Ducaale 
waayay kiina dilay faraskii Ducaale Aftaag na kaxaystay, Nuur 
Tayo oo cudud ugu faanaya iyo tiro adeerkii Ducaale baa yidhi 
adeer faraskayga i sii ninkaad dishay anuu dan kama lihiye , 
Nuur baa yidhi : 

Ma reer Faarax baan kowmiyey oo kun iyo dheeraada 
kooraha miyay toban sitaan kululihii qeylo 
Ma labaatan baan kula kaftamay kedinka geelayga 
Ninkii faraska keen yidhi miyey kiisii noqon weyday 
Kalaamku geedka sow ma noqon, kaan u odhan doono 
Jeerow kalkeed iga yimaado, killi miyaa xaajo. 

Halkaas marku Ducaale oo gaboobay ku hadhay , ayaa waxa lagu 
heshiiyay in la boqro Warsame Faarax, ayadoo loo balansanayay in 
Warsame Faarax la boqro ayaa reerka Ogaadeen oo markaas yaalay 
ceelka Daroor dagaal dhex maray reeri , Warsame dagaalkaas baa 
lagu dilay ceelkaas Daroorna waa maalintu gacanta soo galay oo 
qiyaas ahaan ahayd 1870. Waxa arinkaas ka gabyaya Nuur Taye 
gabay uu naga soo gaadheen 2 tuduc : 

Walee reer Wejalaan kadin waran cadle soo siinin 
Walee will la dilay baan Warsame weydi loo noqon 

Saldanadii hadana dib ayay u dhacday , ayadoo arinku sidaas 
yahay ayaa waxa dhacay dagaalo fara badan oo reeraa gudihiisa ah 
ooy ka mid yihiin dagaalkii "Lafo Deylo" oo bah-Deylo aad loogu 
dilay. Niman ay ka mid yihiin Sharmaarke Adan iyo Cawd Qamaan 
baa yidhi waa in Diiriye la boqraa reerku sidan ku jiri maayo , 
Nuur Tayo baa arinkii maqlay , Nuur Tayo ayaa inamadu dhalay oo 
Adan Nuur u weynyay faray inay soo dilaan Diiriye oo markaaas 
caruur ah oo ilaa 18 jir ah. Habeenkii u diray subaxii ku xigtay 
marku Nuur wax baroor ah maqli waayay ayuu inamadiisii isugu 
yeedhay marku ogaaday inaanay arinkii f ulin . Adan Seed baa yidhi 
waxanu u diliweynay waa inadeerkay aabihiina waa adeerkay , Nuur 
oo la yaabay wiilka yar iyo saldanadu la damcsanaa dhashiisa 
ayaa intu gabayay yidhi : 

Rag baa yidhi muskii hooyadii maydhaq uga gooya 
Rag baa yidhi maqaar saar ku daya wuu miliiliciye 
Waataan mulkiyey ciidagale madi ahaantiiye 
Waataan mudh soo idhi markaad iga maqnaydeene 



Miisaanka reer Nuur miyaa midabo loo waayay 
Malkadaan ku waday Aadan Seed dib uga soo maagye 
Caligay mudadu noo xidhanayd madashii beeneeye 
Diiriye macagankii ammaan ma aha cankiise? 
Rag nimaaan miligihii aqoon midigta yaa gooya? 

Cawd Qamaan iyo rag kaloo gurti ah ayaa waagii danbe boqray 
Suldaan Diiriye intaanu dalku Ingiriisku iman wakhti ku siman 
1879-1881. Waa wakhtigay bilaabmeen dagaaladii Arab/Gobdoon iyo 
Ciidagale+Isxaaq oo isku dhinac ah. Nuur Tayo ayaa ayadoo 
dagaaladu socodaan ku gabayay isagoo le hadii aniga lay dooran 
lahaa sidani ma dhacdeen: 

Haday alalegti aniga tahay lama idlaadeene 
Geelii irdaha weyn lahaa inaba yaa daajin 
Isha baryada yaa idinla tagi arinka liitooba 
Maxamuud hadii iilka la dhigo yaa armin doona 
Maantana ilmaadeeraday Arab miyaa laayey 

Cawd Qamaan oo isagu ahaa raggi la saftay Diiriye ee u guntaday 
in la boqoro oo imikana Arab isku huwan yihiin ayaa wuxu arkay 
Suldaankii yaraa oo ag fadhiya adeerkii Nuur Tayo iyo awowgii 
Ducaale markaasuu la yaabay ninkan dhex fadhiya kii is yidhi 
boob iyo kii is yidhi dil , markaasuu isagoo xasuusinaya 
dhibaatadu u soo maray awgii yidhi : 

Suldaanow dirirtii 
Dagaalkii barigii 
Dooda waanad ogayne 
Ninkii doob kale qaatay 
Iyo ninkii kuu diriraayay 
Dad makuu simanyiin? 
Goday ifka ka buuxdoo 
Misna gaardiyaaya 
Libaaxna gaadh ka hayo 
Qoladii gamadee 
Gam tidhihadaano ahayn 
Suldaanow godka weyn 
Garmaamii fardihii 
Go ' aalkooda rogaalka 
Nimankaan gabanaynee 
Garcaano ahayne 



Cabdi Cilmi Magan wuxu qaan gaadhay waagaas la boqray suldaan 
Diiriye oo ku beegnayd 1880' s, colaadii weli wey socotaa cidna 



cid lag lama xaalin magna lama kala qaadan . Caleemo saarkii 
Suldaan Diiriye Xasan ka dib ayaa waxa dhacday colaadii Arab iyo 
Ciidagale iyo Isxaaq oo dhinac ah waxa Arab ku biiray reerka 
Gobdoon oo la baxay Huwan, waxana sababay gaashaanbuuraysigaas 
gabadh la odhan jiray Makka oo u doonanayd nin Gobdoon ah ayaa 
ninkii gabayaaga ahaa ee la odhan jiray Nuur Dhagacun gabadhii 
ninkii ka qaaday Gobdoon oo Cawd Qamaan hogaaminayana arintii ka 
gilgisheen sidaasna u guureen oo Arab ku raaceen. Cabdi Cilmi oo 
dagaaladaas kaalin cuius ka galay ayaa mar wuxu ku gabyay isagoo 
Arab ka goodiyaya oo markaas waran Bulaxaar iyo Berbera loogu 
soo tumay: 

Warankaan samaan iyo samaan saaxil ugu baanay 

Ma kuwaan sugayey baa Sibi u dhaw haatan 

Ma Subeer Celi iyo bah-Cadaa samada hoos jooga 

Cabdi Cilmi wuxu ku dhintay goobtii "Mariyaay" ee ka horaysay 
Balaadh iyo Indho-Gube ee ay ku guulaysteen Ciise Dhamal iyo 
Isxaaq, dalkaasi oo Somalida cid kaste gaadhay waa kii Ina 
Cabdulle Xasan waayo danbe isagoo gabayaya ku soo daray 
gabaygiisa isagoo leh: 



Masalaba kol bay soo baxdaa magac la siiyaaye 

Mariyaay anay ii eekayd maalintii hor'e 

Magac buu ka helay Ciise Dhamal meel uu joogaba 



Suldaan Diiriye ayaa Meygaag Ilkodheere oo la taliyihiisa ahaa 
nin aad u fogna ahaa baa yidhi "saldanadaadu salndanad noqon 
mayso ilaa aad colaadan mudada jirtay soo af jarto" ayadoo la 
hadal hayo in mag laga bixiyo Kaahin Baxase oo colaada la soo af 
jaro, ayaa waxa maqlay gabyaagii iyo abaanduulii Xuseen Xasan 
Rooble Suldaan Guuleed, Xuseen oo og in Kaahin Baxse jilibkiisii 
gaar ahaan nin la odhan jiray Xirsi Cabsiiye ku dhaartay inaanu 
aqbalyn duudsi ee u ninkooda mag ka qaadanayaan ama colaadu 
soconayso, Xuseen oo midhkaas Xirsi Cabsiiye daba taagan ayaa 
Suldaankii ku yidhi , waar Kaahin maxuu rag dheeryay ee magta 
looga bixinayaa, Xuseen oo Suldaan Diiriye la hadlaya baa mar ku 
gabyay : 

Lix nin oo mankiyo shaalka iyo midhaha Guuleeda 
Oo wada ma dhaafta ah ragii ugu maloongeeyay 
Inaan weliba maal ugu daraa waa masalo dhaafe 
Waligeed markaha looma culin magaanu soocnaaye 
Waa waxaanay dhagaheygu maqal maanta ka horoowe 
Inaanaan cayuun soo madheyn mudhayo dhaadheer leh 



Hadaynu Reer Mataan nahay sidaa waydun maan garane 

Suldaan Diiriye baa arinkiii ku raacay Meygaag Ilkodheere in mag 
laga bixiyo Kaahin Baxse , Xuseen Xasan baa markaas eri aan 
saldanada qaban ku yidhi Suldaan Diiriye, dadka qaar baa meel 
hore arinkaas ku soo dara se halkaas bay ahayd marku Xuseen 
suldaan Diiriye eriga ku yidhi . 

Wax jirtay reerka Guban yaala ee Habar Awal iyo Ciidagale arin 
dhex maray isla wakhtigaas, colaadaaswaxa lagu heshiiyay 7 faras 
iyo 5 hablood oo godob reeb ah, Ciidagale oo fardii laga 
sugaayay ayaa arinkii ka raagay ayagoo gabdhiina qaatay, Meygaag 
Ilkodheere ayaa ku taliyay in siday magtu u baxdo oo loo kala 
qaato ninka diidan ee abaanduulaaah ee Xuseen Xasan loo qabto , 
waa in Berbera iyo dhulka Habar Awal loo diro si ay arinkii 
waagii ugu qabtaan. Ayadoo laysla ogyay wanjalka ayaa Xuseen 
Xasan la yidhi safarakaas u raaca Berbera , Xuseen oo maraysan 
waxna ogayn baa Berbera ugu gacan galay Habar Awal, ninkii Habar 
Awal u hadlaayay baa yidhi " waar ninkii hablaad bixiseen 
fardahoodii lagu keeni lahaa waa kan" sidii baa Xuseen Xasan 
maamulkii xeebta ee Ingiriis Habar Awal u adeegsadeen Xuseena u 
xadhig galay. Xuseen well ogaan shirqoolka loo maleegay baa 
gabaygan ka soo mariyay Berbera isagoo tolkii haiku ka taagnaa 
iyo inay tabayaan xasuusinaya , Xuseen wuxu yidhi : 

Senge turuqyo weynoo ninkii lahaa toocin kari waayay 
Halkaan kaga tuuri jiray saw la tabi maayo 
Marti toban habeen soo dhaxdoo oo timi halkaan joogo 
Tulid geela inaan gawracaad igu tiqiineene 
Gacantaan tashiimada aqoon saw la tabi maayo . 

Isagoo well ku jira xadhigii , welina tolkii sugaya ayaa Xuseen 
oo dareensday inay wax jiraan gabaygan taariikhda somali galay 
diiwaankii waxbarashadana ka hir galay soo mariyay, waa gabayga 
eri Suugaan oo ah doog ama caws xili gaar ah reer guuraaga 
soomali helaan murtida soomaali ku tilmaamay, gabayga eriga 
soomaali Suugaan ugu wan qalay Xuuseen wuxu yidhi : 

Suugaanta gabay marbaan saabudayn jiraye 
Maansada ma saransooriyee waan sidiqyaaye 
Soofaha lab baan kaga jaraa saxalka feedhaaye 
Anigoo siyaakhiyay bay sare u qaadaane 
Markaasay safruhu ula kacaan Sedo Mareexaane 
An sifeeyo caawana tixdaan saaxil ka abaaray 
Si Alle iyo faduul baan ku imi sabadan xeebeede 
Ninba sadada meel baa Ilaah ugu sameeyaaye 



Anse teydu waxay saarantahay sudiyo geel waabe . 
Senge dhabarkii seymo iyo col baan saami ku lahaaye 
Abidkayba saar iima qaban suddhan doonyaha ' e . 
Suldaanka iyo Meygaag miyaan sixin khabaarkayga 
Saaxiibkay Maxamuud miyaan sidatan loo sheegin 
Isagaa xaajadan sirgaxan saababayn jiraye 
Sulubku cigaal dhalay miyaa seegay marinkiisa 
Sir iyo caad samaan iyo xumaan waxan sameeyaaba 
Amba waan ka soo saari jiray seymo kii galo ' e 
Sahalanaa amuurteydu sow lalama sooyaamo . 

Soomaha colaadeed hadii siigo kor u duusho 
Sengiyaal marmaariyay hadii seyrin lala maaxo 
Saablayda feedhaha ragay seeftu kala goysay 
Iyo niman saraaya u lada weerar lagu seydhay 
Goortu Fuluhu seyraari jiray saajicnimadayda 
Surayadaan ka soo rogi ogaa surinkii yaw joogsan? 

Hadii sabo Xareed la dego Sud iyo Gaarwoodi 
Awal iyo Zubeer oo dhan baa kaga siyaabnaaye 
Geelaan silsilada u aha sudihii yaa Daajin? 

Marti socota goor gaaban oo soofki laga maalay 
Bakhayl waa sidqaa marku seexdo agalkiisa 
Sumul gawracaa iyo maraan gool sibraha gooyo 
Soortaan ku haasaawin jiray saheydii yaw keeni? 

Haduu xaal sokeeyaa soo dhex galo waa surdumo jaane 
Shir la simay hadii loo balamo sa ' danbe iyo Geedka 
Suldaanka iyo Meygaag marku hadalka saysaydho 
Magan waa sangiiggaa ee marku seego erigiisa 
Ragbaan hadalka saafine murtidu seef ka qaroweyne 
Anuu saarku ii wada hayaa sawdka odhahdiiye 
Rugtaan ku saamiri jiray saajicinimadayda 
een anigu saamiga u lahaa sahalka yow sheegi 
Gartaan ku kala saari jiray nimanka yow soori 
Siraadka iyo bilbilahaann laha sare yow gaadi . 

Dhaliinyradu sabuuxaa ka badan sararta Daauude 
Sargadaa haday ila dhacaan sumamka la adkeeyay 
Saxal iyo mariiq baan ahoo wow suul dhigiye 
Saafigu qalbigu ahaa samihii yaa yeeli? 
Sal cadeeye iyo reer Iidle iyo laba Saleemaanba 
Nimankaan anigu seetayn aqiin xadhiga yow soohi? 



Waxba yaanu hadalku ila sudqine waxan ku saameelay 

Nin i siray iyo ninkii ila saftay iyo kaan sinba yeelin 

Mid kaste wixii iga sudhan waan ka saakumiye 

Sahlanaa amuurteydu sow lalama sooyaamo 

Ma sed yara intaan salaad iyo saxaiyay tawxiide 

Suudaan madow hay qoro soonka dabadeede 

Saaqayga ee keen Cabdow samar Allaa jiro'e 

Markuu ogaaday in arintu u xidhanyay ahayd shirqool loo soo 
maleegay , ayuu Xuseen gabaygan mariyay isagoo dhinacna ka 
sheegaya falalakiisii faraa badnaa lib iyo gudoba ha 
ahaadaane, dhinaca kalana ku canaanaya nimanka kalee ku eegaya 
xabsiga Berbera ee 30ka Hindi iyo Habar Awal ku hayaan. 

Xuseen Xasan wuxu yidhi : 

Arbayaal maroodiya haduu adame soo laayo 
ilkuhu ka soo goray hadii Iimay laga keno 
Wuxu soo itaalaba haduu Awdal soo galiyo 
Nin abaan u sheegtay iyo ninki kala ag loolaayey 
Adyad kii ugu joogsadayna waa ka ardnaadaaye 
Arintii marka ay la dhigay lays ilaaqaayay 
Waayaan abaabayn ku diray Arab colkiisiye 
Waayana asaliga reer Cabdiga awlax u lulaye 
Waayana Ayuub kaga guntaday amarki geelqaad 
Isaaq iyo Hartiba maalintii ururta loo joogay 
Waayana suldaankii ku idhi halaan la eegayne 
Rag ilmo yar haystaa ka baqa mawdka sii umo ' e ??? 
Aarkii Daboolana ku dilay aydu jiifsadaye 
Oday kala bahaanu nahay haday ficil iloobeene 
Wax se uur ku taaladu jirtaa aanadan ridaye 
Albaabdan hadii layga furo laygu eegaayo 
Anoo awlaxyada weyn sita oo ilamadii jooga 
Oon lay ilaaqayn hadaan miduun unuun gooyo 
Aniguba abaal weysu gudi eedna waa sugiye 

Intii Xuseen Xasan xidhnaa oo mudu ku siman ah 1884kii ayaa 
reerkiisi duulay oo geel Ogaadeen ka soo qaaday, ninkstaba 10 
halaad ka helay, abaandule waxa ka ahaa Caashuur, faraskii 
Dhukay oo u lahaa abaanduulaa Ogadeena waxa qaaday Dhuule Yuusuf 
Guuled, ninkii abaanduulaa Ogaadeenka u ahaa ee IL Qarshe waxa 
waran la helay oo dhawaacay Cawaale Qoobcade, Hashii 
Geeraarshana waxay ku hagaagtay qeybtii Hure Suldaan 
Faarax.Halkii laga sugaayay colaad Xuseen ku saabsan arintii 
shirqoolka ahayd ee u mudada u xidhnaa , ayaa taaba kama hadline 
waxa kala weynaatay arinta danbe isagoo eed u sheeganaya 



guushaas isagu ishraasaday ee libteedu u ka qaday ayuu suldaan 
Diiriye geeraarkan kula hadlay le libtii layma hanbayn: 

Duunyadaan u baxaayay 
Duuflaalay u amreenoo 
Cashuur bay u direen 
Hootadaan darbinaayay 
ee Ragan doonan aqoona 
Cawaalaa dabuuriyey 
Darmaankaan la hadhaayeyna 
Huraa daajisanaaya 
Geeraarkaan dawaxaayay 
Nuur Ducaale suldaan iyo 
Dibnahayga ha joogtee 
Dad kaleeto aqoona 
Deelqaaf bay u tirsheen 
Afrtaa dibindaabyo 
oo dabadeed la sameeyay 
Duntasare la moodyow 
Kan ka doonan lahaa 
Suldaan dawga ka rawo 
Dacwadaydana qaad . ? 

Markii magtii lagu kala qaatay Herer 1888kii colaadii 
bilaabmatay 1810kii ka horna la soo af jaray ayaa ninka Xirsi 
Cabsiiye la yidhaahdo ee ahaa Kaahin Baxashe inadeerkii marku 
magtii qaatay la yidhi dhaaro inaadan gabay danbe arintan ka 
tirin doonin colaadana cusbaysiinayn, Xirsi baa ka dhaartay 
gabay cusub se wuxu yidhi wixii dhacayaan hadhaceene mid mudaba 
ii tirisanaa oo laygu marag furayo baan mar in, intu laba gool ka 
gawarcay ayuu ceelka Herer ( oo markaas Hargaysa la odhan jirin) 
gabaygan ka mariyay: 

Tartaraha bilaawaha markaan toos isugu jiiday 
Labadii tunnaa iyo markaan teeriyada qaatay 
Goortaan gundhowrka u tuntumay turiska gaashaanka 
Qabiil tab iyo xeel badan arin wow wada toose 
Markii laysku taagsaday arini teydi ma ahaatay 
Guleed miyaan tolay sidii igadh tariiqaysa 
Tartarkooda maw qoday hadaan toobad kala weynay 
Inna tiigsimaad Ciidagale iyo tahana maw diiday 
Sidii cawl tuur lagaga hadhay maysu wada tuubay 
Ma ku tuuray meel dheer waakaa tagay Ogaadeene 
Taandhooyinkii Herer wixii tiro Isaaq joogtay 
Gobabkii tilmaanaa markay taami ololaysay 
Dixda roobk badan tiixaya waa timacadiisiiye 



Waataad tubnaydeen markaan tayda iibsadaye 
Tifta deyrta boqol ticiyood timacad maw keentay 
Aftaayada lama dhigee taa wax ku hagaaja 

Colaadii socotay qarni badhkii halkaas bay ku dhamaatay, Xuseen 
oo waa danbe ka soo laabtay safar baa la yidhi magatii waa la 
kala qaatay , wuxu yidhi waar magta iga daayoo ninkii Xirsi 
Cabsiiye ma gabayay , marku Xuseen maqlay gabaygii Xirsi ee 
digashada ahaa ayuu gabayan calaacalka ah ee midhahani naga soo 
gaadheen tiriyay: 

Intu taray intu naga tafay tahana wax dheeraaye 
Taladii Suldaan Diiriye iyo tacabkiii Meygaag dhe 
Oo midhayo tiiqtiiqsiya iyo taana maw raacday 
Halka talada Guuleed suldaan tiiro loo dhigaye 
Maxaad meel kale ugu tuuraysaa talo xumaantaada? 



=Dhamaad= 



Fiiro Gaar ah: Gabayadu badankood waa maqanyihiin intan laga 
hayo een so qorayna ma wada dhama mana saxsana , inta la hubo 
arintaas waxa laga xasuustaa 13 gabay , waxay tiriyeen reer 
Magan-Gaabo iyo Waxay tiriyeen reer Kaahin Baxse iyo gabayada 
Xuseen Xasan. Waxan taariikhdan ururiyay 2007, mar 2009kii 
cajalad laga soo duubay gabayadan oo dhamays tar in qorsheeyay, 
oo Hargaysa niman odayaal ah laga soo duubay, ayaa nasiib daro 
ninkii cajalada loo soo dhiibay oo la odhan jiray Maxamed Maan- 
Garad oo reer Hargaysa ah cajaladii rahmay oo dhuuni mooday 
sidaasna gabayadan oo dhamays tiran iyo qaar naga maqanba lagu 
waayay . 

